לימוד   ה ABC

הוא הצעד הראשון בלימוד השפה האנגלית. כמו בכל התחלה של לימוד כלשהו, הצעד הראשון הוא משמעותי, וחשוב לעשותו כמו שצריך. אם הלימוד יעשה נכון השלבים הבאים יהיו מהנים וקלים. ואם לא, הם יהיו מלווים בקושי ותסכול. 20 השיעורים הראשנים של
English 4 Beginners
נועדו לעזור לך להבין מהן אותיות השפה האנגלית ואיך הן פועלות.

שיעור 1- שמות של אותיות השפה האנגלית
 תפתח בהכרת אותיות השפה האנגלית. עדיין לא תדע כיצד משתמשים באותיות כדי להרכיב מילים אך תקבל כמה רמזים טובים.  סביר להניח שאת רוב האותיות אתה כבר יודע, אך אם לא למדת אנגלית בבית ספר ודאי ישנן כמה אותיות שאתה לא בטוח לגביהן. אז הבה נתחיל מההתחלה וכך נצליח.

הכרת מילים: לכל אות הבאנו עזר זיכרון. המבוסס על שיטה עתיקה שהוכיחה את עצמה: קישור צלילים לתמונות.  תוכל לראות את עזרי הזיכרון בחלק זה של השיעור. בחלק העליון של המסך תראה רשימה של האותיות. לחץ על הפס הסגול למטה והאותיות יופיעו אחד אחרי השני במרכז המסך. לכל אות תראה תמונה של משהו ששמו בעברית נשמע כמו האות. לדוגמא, באות F
תראה תמונה של דינוזאור (מפני שהאפרוח נשמע כמו האות F)ׂ 
כפוף בצורה של האות F.

 ואז כשתראה את האות. תיזכר בתמונה של האפרוח וצורתה של האות F, וככה תדע את שמה.

 וזאת השיטה בכל האותיות הבאות.  כשהתמונה מופיעה תסתכל עליה בריכוז ועצום את עינייך . בפעם הבאה כשתראה את האות תזכר בתמונה ותדע את שם האות.  וכך, היא תכנס לך טוב לזיכרון ובפעם הבאה כשתראה את האות , עזר הזיכרון יעזור לך לדעת מיד את שמה. 

תרגול: כעת תרגל בלשים את האותיות על המילים המתאימות. בחלון במרכז המסך אתה יכול לראות את השמות של האותיות מובעות בעזרת אותיות בעברית עם ניקוד. האם אתה יכול להתאים כל אות לשמה?עשה זאת פעם ראשונה בשביל ללמוד. זה בסדר אם תעשה כמה טעויות. אחרי הלימוד עשה זאת פעם נוספת בשביל לבחון את עצמך. המשך לשיעור הבא רק אחרי שתקבל 100.

שאלות נוספות: רוב האותיות בעברית מכילות את הצליל של האות, וגם כן רוב האותיות באנגלית. אך האות באנגלית יכולה להכיל את הצליל בהתחלה , כמו P (פִי) או בסוף כמו M (אֶמ) ולפעמים היא לא מכילה את הצליל כלל. כמו H |(אֵיצ').

נסה להתאים כל אות בקטגוריה המתאימה. כמו בתרגיל הקודם, עשה זאת פעם ראשונה בשביל ללמוד ופעם נוספת בשביל לבחון את עצמך. 

שיעור 2: אותיות קטנות
למדת את האותיות. ישר כוחך! אך יש לנו חדשות רעות... למדת רק את האותיות הגדולות באנגלית. לכל אות גדולה ישנה גם אות קטנה. השפה האנגלית בדרך כלל נכתבת באותיות קטנות. חוץ במקרים מסוימים: אות ראשונה בשם של מישהו או בשם של מקום מסוים, והאות הראשונה בתחילת משפט. זכור זאת כשתגיע לשיעור 21 בו תתחיל ללמוד להרכיב משפטים.

 מחצית האותיות הקטנות נראות אותו הדבר כמו האותיות הגדולות כמו: C - c וזה פשוט וקל. אך מחצית מהאותיות שונות לגמרי כמו   A -  aיש לך בסיס טוב כי למדת כבר את השמות של האותיות הגדולות , מה שיעזור לך עכשיו.

הכרת מילים: לחץ על השורה הסגולה שמע וראה את האותיות הקטנות אחת אחרי השניה. לכל אות שצורתה שונה מהאות הגדולה נתנו לכם עזר זכרון. אתם יכולים לראות את המעבר מהאות הגדולה לאות הקטנה. לפעמים הוספנו קוים  (L  l) 

     . ולפעמים לולאות  (B  b). בכל אחד מהמעברים, ראה כיצד הגענו מהאות הקטנה לגדולה, שלב אחרי שלב. כשתראה את האותיות הקטנות זכור את השלבים ושמות האותיות יהיו ברורות לך. נסה זאת וראה עד כמה קל זה יכול להיות.

תרגול: כעת תרגל . צרף כל אות קטנה עם הגדולה. בהתחלה עשה זאת בשביל לבסס את הלימוד. ולאחר מכן בשביל לבחון את עצמך. קבל ציון מושלם!

שאלות נוספות: וכעת בחן את עצמך. החלט איזה אותיות הן כמו הגדולות ואיזה לא. שוב, קבל ציון מושלם!

שיעור 3: עיצורים 1
ועכשיו אנחנו מגיעים לחלק המאתגר. הצלילים של האותיות. באופן כללי, אנחנו יכולים לייצג את הצלילים של האותיות באנגלית בעזרת אותיות בעברית ועל יד פטנטים מיוחדים אותם נלמד בהמשך.

תרגול: התאם את האות עם הצליל הראשון של המילה. לדוגמא, התאם את C עם קליפורניה. אם אתה יודע קצת אנגלית , יכול להיות שאתה יודע שקליפורניה כתובה CALIFORNIA.
אך זה לא חשוב כרגע, אנחנו מעוניינים כרגע בצליל ש C עושה. הערה: האות יכולה גם כן לעשות צליל אחר. נלמד זאת בשיעור הבא.

שאלות נוספות: התאם כל צליל למילה המתאימה באנגלית. אם תלחץ בלחצן הימני על המילה, תוכל לשמוע אותה. אך זה עושה את התרגיל לקל מידי , נכון? טוב בסדר, אם אתה חייב, אתה יכול ללחוץ בלחצן הימני על המילה בפעם הראשונה. עד שתהיה בטוח שאתה יודע את המילים בביטחון ואז עשה את התרגיל שוב , בלי ללחוץ על המילים. קבל 100! יישר כוחך מראש.
 
שיעור 4: עיצורים 2
כעת, נסתכל על קבוצה נוספת של עיצורים. השיטה היא אותה שיטה. שים לב שה G ו C מופיעות כאן שוב. אך הפעם תלמד את הצליל הנוסף שהן עושות. כן, רוב הזמן ה C נשמע כמו ק ו G נשמע כמו ג. אך לפעמים, ותראה זאת בשיעור הזה, C נשמע כמו ס ו G נשמע כמו  ג'.  אך אל דאגה! זה לא קשה כמו שזה אולי נראה. איזה מזל שיש כלל שעוזר לנו לזכור. הכלל הוא: ה C ו G נשמעות כמו הצליל הנוסף שלהן, ס ו ג', רק כשהן מופיעות לפני I ו E. אז יש לנו  CAT ׁ(חתול) קֱת ו  CENTER  ( מרכז)  סֶנְטְר ו OG ׁ(ללכת)  גּוֹ ו GEORGEׁ(שם פרטי) ג'ורג'. הכלל הזה עובד ב 95% מהזמן. כמו בכל כלל באנגלית.

תרגול: התאם את האות עם הצליל הראשון של המילה.

שאלות נוספות: התאם כל צליל למילה המתאימה באנגלית.  עשה זאת כמו שעשית בשיעור 3. קודם עם לחיצה על לחצן ימני לשמוע את המילה, אם אתה חייב. ואז בפעם הבאה אל תגע בלחצן הימני!  (אם תלחץ עליו אדע על כך!)

שיעור 5: עיצורים 3 
ועכשיו, השלם שיעור זה כפי שעשית בשיעורים הקודמים. ובזאת תסיים את לימוד העיצורים.

שיעור 6:  צלילים של אותיות- תנועות 1 
עכשיו הגענו לחלק הכי מאתגר בלימוד ה ABC: אותיות תנועה. באנגלית יש יותר צלילי תנועה מאשר בעברית. אז בשביל לרשום את צורת הביטוי באנגלית על ידי אותיות בעברית עם ניקוד , אנחנו משתמשים לעיתים באותם סימני ניקוד . בעברית הם בעלי אותה משמעות אך באנגלית הביטוי הוא שונה מעט. בשביל לראות למה אנחנו מתכוונים לחץ על סימני ניקוד בשיעור כלשהו. תראה רשימה של הדרך המיוחדת בה אנו משתמשים בסימני התנועה. 

שים לב, ה אֶ ו אֱ, בעברית הם בעלי אותה משמעות, מייצגים כאן שני צלילים שונים באנגלית. 
ה  E  ב  BED ו ה A ב ADB. . אם אתה לא מצליח להבחין בהבדל לא נורא! וגם אם תבטא אותם באותה צורה זה בסדר גמור. עדיין יבינו אותך.  למעשה, רק מעט אנשים הלומדים שפה זרה לומדים לבטא צלילי תנועה הזרים להם. 

 שים לב גם שהוּ וּ וה אֻ (שבעברית נשמעים אותו הדבר) מייצגים כאן צליל שונה באנגלית. ה OO ב FOOD וה OO ב BOOK.  שוב, הם אולי נשמעים לך אותו דבר. אבל דוברי אנגלית מבטאים אותם בצורה שונה. אך אל דאגה זה לא יעצור אותך מלדבר ולהבין אנגלית בצורה שוטפת.

ולאחר הקדמה זאת,  ניגש לראות את חמשת אותיות התנועה באנגלית:

 A, E, I, O, U  

תרגול:  לכל אות תנועה ישנו צליל בסיסי כלשהו. לרוב, האות עושה את הצליל הזה, אלא אם כן יש תנאי כלשהו שמשנה זאת.  נקרא לצליל זה צליל בסיסי. שים לב, אי אפשר לשמוע את הצליל הבסיסי בשם של האות . כך שקשה יותר ללמוד אותו.. תיגש לחלק של התרגול: לכל אות תנועה תראה מילה מוכרת באנגלית כתובה באותיות בעברית. אות התנועה המופיעה במילה כאן היא בצליל הבסיסי שלה. עשה תרגיל זה בפעם הראשונה בשביל ללמוד ואז בשביל לבחון את עצמך. קבל 100! לחץ על סימני ניקוד אם אתה צריך תזכורת של השיטה הייחודית שלנו העוזרת להבין את סימני התנועה. 

שאלות נוספות: כעת תוכל לבחון את עצמך. בחר את צליל התנועה שאתה שומע במילה. לחצן ימני בשביל לשמוע. קבל 100!

שיעור 7: צלילים של אותיות-  תנועות 2
 עכשיו אחרי שלמדת את הצליל הבסיסי של כל אות תנועה. אתה מוכן ללמוד כמה מהכללים שמשנים את צליל הבסיס לצליל אחר.

תרגול: אם למילה יש E בסופה, אז אות התנועה תשמע כמו שמה של האות, ו ה E בסוף המילה לא תשמע. יש יוצאים מן הכלל, לצערנו, אך תוכל לסמוך על כלל זה ברוב המקרים. התאם כל אות תנועה עם המילה שבה שמה של האות נשמעת.

שאלות נוספות: כעת, התאם כל מילה עם הצליל הבסיסי שלה או כמו שמה של האות. אם תלחץ לחצן ימני על המילה, תשמע אותה וזה יהיה קל יותר. עשה זאת פעם אחת עם לחיצה ואז בלי, בכדי לבחון את עצמך.  

שיעור 8: צלילים של אותיות - תנועות 3
 כעת עליך ללמוד כלל נוסף: כשיש שתי אותיות תנועה אחת אחרי השניה בדרך כלל הראשונה נשמעת כמו שמה (של האות), והשנייה לא נשמעת כלל. 

תרגול:  התאם כל אות תנועה למילה שבה ניתן לשמוע את שמה של אות התנועה.

שאלות נוספות: כעת תרגל. התאם כל מילה עם צליל התנועה המתאים (הראשונה, אם ישנן שתיים) . אם תלחץ לחצן ימני , תשמע את המילה וזה יהיה קל יותר. נסה פעם עם לחיצה ואז בלי, לבחון את עצמך. 

שיעור 9: צלילים של אותיות - תנועות 4
 האות A מתפקדת באופן מוזר. וכדאי שתכיר את התנהגותה. לפני האות L ואחרי W האות A נשמעת כמו הצליל הבסיסי של O. ויש מילים שבהם היא עושה את הצליל אַ

תרגול: בחר בכל מילה את צליל התנועה שהיא עושה. לחץ על המילה רק בפעם הראשונה לשמוע אותה.

שיעור 10: שילובים של אותיות-HT 
כעת הגיע הזמן ללמוד שיעור חשוב באנגלית. האות H איננה אות רגילה. דבר ראשון, כמו שודאי שמת לב, הצליל של H (ה) לא נמצא בשמה כלל. זה די מוזר. אך מה שיותר מוזר , הוא שהאות משנה צלילים של אותיות אחרות שבאות לפניה. בוא נראה מה היא עושה לאות T

ישנם כמה צלילים של עיצורים שאינם קיימים בעברית. בשיעור זה נלמד שניים מהם. הצליל של HT במילה KNIHT אותו נכתוב כ ת' והצליל של TH במילה THIS אותו כתוב כ ד'. הלשון והשפתיים מונחות באותו האופן בכדי לבטא צליל זה (הלשון מונחת בצורה חלקית בין השיניים) צליל זה קיים אך ורק בשפה האנגלית, רק מעט מהלומדים מצליחים לבטא צליל זה בצורה מושלמת. אז אל תדאג אם הביטוי שלך לא יהיה מדויק.. הקשב לדוגמאות בדיסק וחזור אחריהן , החשוב הוא שהצליל שתבטא לא ישמע כמו צליל אחר הקיים בעברית,. כמו ס או ד.

תרגול: התאם את המילה באנגלית עם הצליל הנכון, המיוצג על ידי אותיות בעברית. 

שאלות נוספות: התאם כל מילה עם הצליל המתאים המייצג את ה T.
לחצן ימני בפעם הראשונה אם אתה צריך.

שיעור 11: שילובים של אותיות: CH ו SH
כעת, בוא נראה מה ה H עושה לשתי אותיות נוספות. ה S ו ה C כשהאות S מופיעה לפניה , היא הופכת אותה לצליל שׁ. צליל זה קיים בעברית.  אך כשלפני H מופיעה C הצליל נהיה צ', צליל זה אמנם לא קיים בעברית, אך הוא מוכר לנו משפות זרות אחרות. 

תרגול: התאם כל אות או צמד אותיות עם הצליל המתאים. 

שאלות נוספות: בחר את צליל שבהתחלת המילה באנגלית. 

שיעור 12: שילובים של אותיות PH
עכשיו הגענו לדוגמא האחרונה של ההתנהגות המוזרה של האות H.
כשהיא מופיעה אחרי האות P הצליל P עושה הוא F (פ).

תרגול: התאם את המילה עם הצליל המתאים. 

שאלות נוספות: ושוב, התאם את המילה עם הצליל.

שיעור 13: אותיות מיוחדות  W ו Q
האות W היא אות מיוחדת. הצליל שהיא עושה לא נשמע בשמה. הצליל שאות זאת עושה לא קיים בעברית. למרבה המזל, צליל זה ניתן להגות בקלות. זה קרוב ל-אוּ. באותיות בעברית לרוב כותבים וו. אל תבלבל זאת אם  V כמו ב VICTOR (ויקטור). לפעמים האות לא נשמעת כמו במילה WHO  (מי)

האות Q היא אות בעייתית נוספת. היא תמיד מלווה באות U ללא יוצא מן הכלל! הצליל שהיא עושה היא כמו KW

תרגול: התאם את האות עם הצליל המתאים.

שאלות נוספות: התאם את המילה עם הצליל המתאים.

שיעור 14: צליל מיוחד ER 
תתכונן לעוד צליל שלא קיים בעברית. צליל זה יכול להיות כתוב באותיות ER, IR או UR. הקשב לדוגמאות בתוכנה. התאמן בהגיית הצליל. ונסה שלא ישמע כמו צליל הקיים בעברית. שוב, אל תדאג אם לא תצליח להגותו בצורה מושלמת. 
תרגול:  ראה את הצורות השונות בה צליל זה יכול להיות כתוב. התאם את המילה האנגלית עם ההגייה המתאימה.

שאלות נוספות: הבחן בין אֶ ו אֵ

שיעור 15: מילים עם GH
והנה עוד התנהגויות מוזרות של האות H. כשהיא מופיעה אחרי האות G,  בדרך כלל, שתי האותיות לא נשמעות. לעיתים קרובות, היא הופכת את צליל אות התנועה , שבאה לפניה, כמו שמה של האות.  LIGHT (אור)

תרגול: התאם את G עם הצליל המתאים, לפי מה שבא אחריה.

שאלות נוספות: התאם..

שיעור 16: אותיות תנועה כפולות O ו E
צירוף כפול של אותיות תנועה גורם לאותיות לתפקד בצורה מוזרה.
ה E כפול נשמע כמו שם האות O כפול נשמע כמו וּ ולפעמים כמו אֻ. ולצערנו, אין כלל שעוזר לנו לזכור מה מתי, אך רוב הזמן זה וּ.

תרגול: התאם את המילה עם הצליל המתאים שנשמע.

שאלות נוספות: התאם..

שיעור 17: התנהגות האותיות N G ו S U
חדשות טובות! הנה הצלילים האחרונים שתצטרך ללמוד שאינם קיימים בעברית! 

באנגלית קיים צליל שנכתב באותיות NG, ובעברית אנו כותבים נג. צליל זה לעולם לא יבוא בתחילת מילה ובדרך כלל יופיע בסוף.

צליל נוסף, בדרך כלל כתוב SU. ובעברית, נייצג אותו כ-ז'. שים לב, צליל זה לעולם לא יבוא בהתחלת מילה וגם לא בסופה. אך ורק באמצע. הקשב לדוגמאות בתוכנה. צליל זה נדיר באנגלית ולא תתקל בו הרבה. 
למשל PLEASUREֹפְלֶזְ'ר (הנאה)

תרגול: התאם את המילה עם צליל המתאים. 

שאלות נוספות: התאם..

שיעור 18: התנהגות האות Y
הנה עוד אות מוזרה. צליל האות (י) אינה נמצאת בשמה של האות. בסוף מילה היא נשמעת כמו E.
לפעמים יהיה לה את הצליל הבסיס של האות I .  כמו במילה sympathy . 

תרגול:  התאם את המילה עם הצליל המתאים. 

שאלות נוספות: התאם.. 

שיעור 19: התנהגות האותיות O ו W
כש O מופיע אחרי W יתכן שהצליל יהיה כמו ה אות O (וֹ) או כמו אַוּ, אין כלל שיעזור לנו לזכור מתי זה מה. אך בדרך כלל זה אוּ.

תרגל: התאם את המילה עם הצליל המתאים. 

שאלות נוספות: התאם...

שיעור 20: מילים יוצאות מן הכלל
כעת, אחרי שלמדת את הכללים כדאי שתדע שיש מילים רבות היוצאות מן הכלל. אך החדשות הטובות הן שהמילים המופיעות בשיעור זה הן המילים הכי שימושיות באנגלית . ויהיולך הזדמנויות רבות ללמוד אותן על ידי שמיעתן. וזה ייתן לך התחלה טובה! בהצלחה!

תרגול: התאם כל מילה יוצאת מן הכלל עם ההגייה המתאימה.

מבוא

אז אני מבין שאתה רוצה ללמוד את האנגלית בסיסית. מה עכשיו? הרי קיימים עשרות קורסים, ספרים, קלטות, ותוכנות המתחרים על חסותך. איזה מהם הוא הטוב ביותר עבורך?

אנו נציע דרך. עליך להגדיל את אוצר המילים שלך. איך אנחנו יודעים? משום שמחקרים שנעשו באוניברסיטאות שונות הראו שגודל אוצר המילים הוא הכלי הטוב ביותר לנבא הצלחה באנגלית.  יותר מאשר ידיעת דקדוק.  ויותר מאשר כל דבר שנוכל לאמוד.

אם יש ברשותנו אוצר מילים גדול, הידע בדקדוק יבוא באופן טבעי מאוחר יותר, כפי שזה נעשה אצל ילדים קטנים. אולם ההפך אינו נכון. ידע נרחב בדקדוק אינו יכול להוביל באופן טבעי לאוצר מילים טוב. אם תדע דקדוק אבל לא יהיה ברשותך את כח המילה, אתה פשוט תישאר חסר ישע.

"אנגלית למתחילים" היא הדרך המודרנית האפקטיבית ביותר על מנת לחזק את כח המילה שלך. אם תשתמש ב- E4B בקביעות, תרכוש לעצמך אוצר מילים גדול ויפה, אשר יבטיח את הצלחתך בלימודי האנגלית. אנגלית היא השפה הבינלאומית המשמשת בעסקים, טכנולוגיות ולמעשה היא השפה השולטת בכל התחומים, ידיעת האנגלית תפתח בפניך דלת אל הקריירה אשר אתה שואף אליה.

בנוסף לאוצר המילים אותו תרכוש, E4B מלמדת גם  דקדוק.  E4Bמצטיינת בדרך בה היא מלמדת את הדקדוק, וזאת משום שאת הדקדוק לומדים תוך כדי השלמת המילים במשפט. 

לאחר שרכשתם את אוצר המילים הזה, תוכלו ביעילות להמשיך לשפר את רמת האנגלית שלכם בעזרת קריאה עצמאית של ספרות באנגלית. ולאט לאט תוכלו להגיע לרמות גבוהות של בקיאות וידע בשפה.

עוד רגע, ומתחילים
כאשר תכניס את התקליטור לכונן, התוכנה אמורה להתחיל לפעול באופן אוטומטי. אם מאיזושהי סיבה התוכנה לא פעלה בצורה אוטומטית, יש להקליק על "המחשב שלי" ואז להקליק על מקש האות המסמלת את כונן התקליטורים.

ניהול משתמשים.  E4B מבקשת ממך לבחור שם משתמש.  עליך לבחור את שם המשתמש שלך מהרשימה שלמעלה בכל פעם שאתה משתמש ב-E4B. התוכנה תומכת בריבוי משתמשים כך שכל אחד מהם יוכל לקבל מעקב אישי במשך השימוש בתוכנה. התכונה הזאת של ריבוי משתמשים יעילה במיוחד כאשר מדובר בתלמידים בכיתה או בבני משפחה – כולם יוכלו להשתמש בתקליטור אחד. אולם לכל אחד צריך להיות שם משתמש משלו על שיוכל לעקוב אחר התקדמותו. בפעם הראשונה, תוכל לבחור את שם המשתמש שלך על ידי כתיבתו במקום המיועד לכך בתחתית המסך. על השם להיות כתוב באותיות אנגליות ועליו להיות בעל 9 אותיות לכל היותר. לאחר ביצוע כל הפעולות הנ"ל לחץ על הוסף (Add).
אם כבר השתמשת ב-E4B בחר את שם המשתמש שלך מהרשימה שלמעלה ולחץ על "בחר".

בחירת שיעור

אנו נקרא למסך זה בשם "תפריט שיעור".
 ניתן לשנות את שפת הממשק במסך זה על ידי לחיצה על כפתור למעלה בצד ימין.

בחן את עצמך

לפני שאתה מתחיל ללמוד ייתכן כי תרצה לבחון את עצמך. בכדי לעשות זאת לחץ על "בחן את עצמך".

תוכל להבחן במבחן זה כמה פעמים שרק תרצה מבלי לפגוע בניקוד שלך.

במבחן זה תבחן את אוצר המילים הפסיבי שלך. זאת אומרת, E4B תבדוק האם אתה מזהה את המשמעות הנכונה של מילה באנגלית כשתראה אותה. זהו סוג המבחן שאנו מציעים, משום שזהו סוג של תרגול שתעשה ב-E4B.

מבחן זה יערך בשיטת "המבחן האמריקאי" המוכרת לך. שים לב לכך שיש לך מילה אחת באנגלית וחמישה מילים בעברית. אתה חייב לבחור אחת מן המילים בעברית על מנת לסמן מה אתה חושב שהיא משמעות המילה. אחרי כל תשובה אתה תתקדם לשאלה הבאה. תוכל לחשוב כמה זמן שתרצה על כל מילה, אולם לא תוכל לחזור אחורנית ולשנות את תשובתך. בסוף המבחן תראה את ציונך המופיע באחוזים.

שים לב לכך שישנה אפשרות ללחוץ על כפתור ששמו "אני לא יודע" אם אינך יודע את פירושה של מילה זו בחר באפשרות זו. ישנן שתי סיבות לבחור באפשרות הזו אם באמת אינך יודע. ראשית כל, זהו מבחן עצמי ואין טעם ללחוץ ולנחש כי אחרי הכל את מי אתה מרמה ? רק את עצמך, נכון? למעשה אם היית מנחש את המבחן כולו הציון היה בערך 20% בחינם. ולכן המבחן לא היה מדד אמיתי לידיעותיך האמיתיות. ולכן ניחוש יגרום לפספוס המטרה של המבחן. אולי נבחנת במבחנים אמריקאים במשך שנים ואולי רכשת לך תחביב של ניחוש תשובות כאשר אינך יודע את התשובה הנכונה. תן לנו לגמול אותך מהמנהג הזה. כללנו עונש לניחוש תשובות במבחן הזה. והמשמעות היא שבכל פעם שתענה תשובה שגויה אנו ניטול ממך ¼ מהניקוד. חישוב קצר יראה שאם ניחשת בכל השאלות הניחוש השגוי יבטל את הניחוש הנכון והציון הסופי יהיה 0. תוכל לראות גם שניחוש לא ישפר את תוצאותך. הניחוש הגרוע יבטל את הניחוש  הטוב. לכן עליך לעשות את המבחן בהגינות. ללא ניחוש ! רק ענה על השאלות שאתה יודע לענות. לאחר שתענה על מאה שאלות הניקוד יוצג על המסך. תוכל לראות את כל הפרטים. בכמה תשובות צדקת ובכמה שאלות טעית, וכמה פעמים ענית "אינני יודע". אתה תראה את הניקוד המשוקלל שלך, בחישוב עם ניקוד העונשין על תשובות שגויות. זהו רגע האמת, אם הניקוד הסופי שלך עולה על 90% אז אתה כבר יודע את המילים הללו. 

הניקוד שלך יישמר בדיסק הקשיח, כך תוכל לצפות בניקוד מאוחר יותר. ההבדל בין הניקוד של המבחן שעשית בהתחלה ובין המבחן הסופי הוא ,למעשה,  כמות המילים שלמדת במשך ה"קורס".
אם תרצה, תוכל להבחן במבחן גם באמצע הקורס על מנת לבחון את התקדמותך

תוכל לראות את הניקוד שלך בכל זמן על ידי בחירת האפשרות " ראה את הניקוד שלך".

לאחר מכן התוכנה תשאל אותך האם ברצונך לראות את רשימת הטעויות שלך. אם תבחר "כן", English 4 Beginners  תראה לך רשימה עם כל הטעויות והיא תראה לך מה היתה התשובה הנכונה בכל פעם.

לאחר שראית את הניקוד שלך ואת הטעיות שאותם עשית, תוכל לחזור ולהבחן במבחן על ידי לחיצה בכפתור המופיע בתחתית המסך.

לאחר שנבחנת וראית את  הנקודות , סגור את החלון הזה, וחזור ל"תפריט שיעור".

כעת הקלק על שיעור שאותה בחרת ללמוד. לפניך יופיעו רשימת השיעורים. כפי שתוכל לראות מהרשימה, לכל שיעור נושא משלו. אנו מציעים להתחיל ללמוד מהשיעור הראשון ברשימה.

בכל שיעור שלושה שלבים:
1)	הכר את המילים
2)	אימון
3)	חזרה
בתחתית המסך של "תפריט שיעור" שלושה כפתורים, כל אחד מהם ייקח אותך לאחד מן השלבים הללו.
 
השלב הראשון – היכרות המילים

לפני שאתה מתחיל ללמוד את המילים, הגיוני יהיה להכיר אותם קודם. השלב הראשון של E4B יאפשר לך לעשות זאת. כאן תלמד להכיר את 30 המילים שתלמד בשיעור זה. תוכל ללמוד אותם בכמה דרכים:  תוכל לשמוע כל מילה, וכן לראות את דרך ההגייה באותיות עבריות מנוקדות. 

הקש על "הכר את המילים" שבתחתית המסך. כאשר מופיע מסך חדש לחץ על הכפתור המודיע "לחץ כאן בכדי להתחיל" שנמצא בראש המסך. תראה את המילה הראשונה שברשימת המילים. לחץ על הכפתור שוב ותוכל לשמוע את המילה. כמו כן תוכל לראות את צורת ההגייה באותיות עבריות מנוקדות. (ראה הסבר בהמשך). לחץ שוב ותראה את המשמעות בעברית. לחץ שוב ושוב עד שתעבור על כל 30 המילים שבשיעור זה.

אם ברצונך לעבור שוב על כמה מילים בלי להיאלץ לעבור על כל הרשימה פעם נוספת, תוכל ללחוץ על הכפתור השמאלי האומר "מבט כללי". כעת תוכל לראות את כל הרשימה ותוכל לקפוץ לאן שתרצה. תוכל לגלול את הרשימה מעלה ומטה בעזרת שימוש במקשי החצים או בעזרת שימוש במקשי PageUp/Down . לחץ על המילה ותוכל לראות אותה.
  
בכדי להכיר את המילים בצורה טובה, אנו ממליצים שתעבור על כל המילים ברשימה לפחות פעמיים או שלוש. ואז תהיה מוכן להתחיל עם הלימוד עצמו, שנעשה ברמת ההקשר. לחץ על הכפתור שבתחתית המסך על מנת לחזור לתפריט הקודם.

כאשר אתה מרגיש שאתה מוכן לחץ על מקש "עבור לתפריט שיעור".

מדוע אותיות עבריות מנוקדות?

אתה עשוי לתהות מדוע כללנו תעתיק בתוכנה זו. אחרי הכול, אתה יכול לשמוע את המילים, אז מדוע תצטרך "לראות" את ההגייה? התשובה היא שהאיות האנגלי עלול להיות מאד מטעה. מילים כמו answer ו-daughter מאויתות באופן שונה מאשר הן נשמעות. לאיות האנגלי ,כמו למורים לאנגלית,  יכול להיות אפקט היפנוטי: לעיתים סטודנטים מדמיינים שהם שומעים דברים שהם לא שומעים באמת. כתרופת-נגד לאפקט של האיות האנגלי, החלטנו לתת לך "לראות" איך צריך להגות את המילים.

אם תקשיב בתשומת-לב לדוגמאות, תבחין שישנם כמה סימני-ניקוד כגון חטף-סגול וקובוץ אשר אין להם את אותן המשמעויות כמו בעברית. זאת משום שלאנגלית יש צלילים רבים יותר מאשר לעברית. לכן, ישנה אפשרות  שניצור סימנים חדשים אשר יהיו לגמרי לא מוכרים לך, או שישנה אפשרות שנשתמש בסימני-הניקוד המוכרים בעברית וניתן להם משמעויות חדשות. בחרנו בפתרון השני. לכן, סימני-ניקוד כגון קובוץ ושורוק, אשר יש להם משמעויות זהות בעברית, יש להן משמעויות שונות באנגלית. אם תקשיב היטב לדוגמאות, תוכל להשתמש בתעתיק כמדריך אמין.

הכתוב לעיל מתייחס לצלילי תנועות. בנוגע לצלילי עיצורים, אימצנו את השיטה המסורתית של הוספת גרש (פסיק למעלה) לאותיות עברית שייצג את הצליל /th/ ב-'thin' והשתמשנו ב-/ז'/ כדי לייצג את הצליל /s/   במילה usual.

אנו מציעים לך לא להיות נוקשה מידי עם לימוד ההגייה האנגלית. מעטים הם תלמידי האנגלית אשר מסוגלים להגות צלילים שאינם קיימים בשפות-האם שלהם. לכן, ה-bed שלך (המבוטא עם סגול) עשוי להישמע כמו bad (המבוטא עם חטף-סגול) וה-tin שלך (המבוטא עם האות ט) עשוי להישמע כמו thin (המבוטא כ-ת'). אל תדאג. זה האופן בו מדברים באנגלית ברוב המדינות בהן 

היא אינה השפה המקומית. זאת השפה הבינלאומית כיום... אנו לא רוצים להמליץ לך על הגייה מוטעית, אך לאן שלא תלך,אפילו אם תדבר באופן הזה, אנשים יבינו אותך היטב.

שים לב בבקשה שההגייה שתשמע ותראה ב-English 4 Beginners היא אנגלית בריטית. זאת שונה במעט מהאנגלית האמריקאית. למעשה, האנגלית הבריטית קרובה יותר לאנגלית הבינלאומית, אשר מדוברת בעולם כולו. אם תרצה לדבר באנגלית אמריקאית, אנו מציעים לך למצוא כמה חברים אמריקאים, או לצפות ב-.CNN בהצלחה!
 
שימוש בעזרי זיכרון

עזרי זיכרון יעזרו לך לזכור מילים חדשות באנגלית. אנו ממליצים לך להשתמש בעזרי הזיכרון בשלב היכרות המילים  חלק מהמילים, בוודאי, אתה כבר מכיר. בנוגע למילים אחרות, אשר להן תזדקק בשלב הבא, תתרגל אותן ותראה שהשימוש בעזרי זיכרון יסייע לך להתקדם.

אנו מציעים עזרי זיכרון למילים רבות. כאשר מילים אלו מופיעות בשלב הכרת מילים תראה כפתור קטן הנפתח ושואל אותך אם תרצה לראות את עזר הזיכרון. אם תענה כן, חלון קטן ייפתח ויציג אותו.

להלן שלושה סוגים של עזרי זיכרון:
מילים שקופות
מילים מורכבות
מילות מפתח

א) מילים שקופות -  הכוונה למילה באנגלית הדומה למילה בעברית אותה אתה כבר מכיר. מילים אלו קלות ביותר ללמידה. אולם לעיתים הדמיון אינו כה בולט, לכן אנו נעזור לך להבחין בו. למשל, המילה האנגלית wine דומה למילה העברית יין. לכן תראה על המסך

	יין = wine

ב) מילים מורכבות – הכוונה למילים המורכבות מחלקים אשר את משמעותם אתה כנראה יודע. אולם אתה עשוי לא להצליח לעשות את החלוקה הנדרשת בעצמך, ולכן נרצה לעזור לך בזה. למשל, המילה האנגלית afternoon מורכבת מafter- (אחרי) ו-noon (צהריים). לכן תראה על המסך

	after  = אחרי
	noon = צהריים

ג) מילת מפתח – שיטת מילת המפתח היא מאפיין ייחודי של תוכנה זו. על מנת להשתמש בה עליך להבין עקרון חשוב בפסיכולוגיה. היוונים הקדמונים גילו שלתמונות יש יכולת מפליאה להדבק לזיכרון – יותר מאשר רעיונות, יותר מאשר מספרים, יותר מאשר כל דבר. עקרון זה אושר בניסויים פסיכולוגיים בתקופה המודרנית. כך, השיטה שלנו עושה שימוש בתמונות כדי לעזור לך לזכור מילים חדשות באנגלית.

אנו נציע לך מילה בעברית שנשמעת כמו המילה האנגלית (או לעיתים נשמעת דומה למילה האנגלית) אותה תרצה לזכור. לדוגמה, אם תרצה לזכור את המילה האנגלית dog (כלב) המילה בעברית תהיה דג. מילה זו, הדומה למילה האנגלית בצליל נקראת מילת המפתח. המילה האנגלית אותה תרצה לזכור נקראת מילת המטרה.

עתה, על-מנת "להשלים את המעגל", נציע לך משפט המקשר בין מילת המפתח לבין מילת המטרה. למשל, אם מילת המטרה היא dog ומילת המפתח היא דג אנו נאמר לך
 "ראה בדמיונך דג ענק העומד לבלוע כלב"
עכשיו, חשוב לציין נקודה חשובה שעושה שימוש בעקרון התמונה: לא מספיק רק לחשוב על דג ענק העומד לבלוע כלב. אתה צריך לראות את התמונה, כלומר, ממש עצום עינייך לכמה שניות והבט בתמונה. היא תיראה דומה למשהו כזה:

אתה טוען שהדוגמה מגוחכת: איך ייתכן שדג יכול לבלוע כלב? אך זה לא משנה. זה עשוי דווקא לעזור. למעשה, חלק מהמומחים העוסקים בזיכרון טוענים שדרך זו עדיפה, משום שתמונות שהינן מוזרות ומנוגדות להגיון נדבקות טוב יותר לזיכרון האנושי מאשר תמונות שהינן רגילות ומשעממות. 

אתה טוען שהשיטה שלנו אינה טבעית? ובכן, אנו מניחים שזה נכון. אולם, מחקרים שנעשו באוניברסיטאות הוכיחו ששיטת מילת המפתח עובדת טוב יותר מחזרה פשוטה על המילים – 60%  טוב יותר לערך. וסטודנטים זוכרים מילים הנלמדים בשיטת מילות המפתח חודשים ושנים לאחר שלמדו אותם לראשונה. אז מה אתה מעדיף – שיטה שהינה טבעית או שיטה שעובדת?

מילות המפתח קיימות בהרבה מן המילים אותן קשה לזכור – במיוחד מילים אשר אינן שקופות או מורכבות מחלקים מוכרים. אולם לגבי שאר המילים שאינך יודע, אנו מציעים לך למצוא להן את מילות המפתח שלך עצמך, ולהמציא להן תמונות. חלק מהעניין בלהיות תלמיד טוב באנגלית הוא לעשות זאת ממש. המצא את מילות המפתח שלך, ותוכל לחלוק אותן עם חבריך, אשר יודו לך על כך. שים לב שמילת המפתח אינה חייבת להיות בעברית, אלא בכל שפה שאתה מכיר – צרפתית, רוסית, אמהרית, או אפילו אנגלית. ככל שתדע שפות רבות יותר, כך יהיה לך "בסיס" רב יותר למצוא מילות מפתח. הדבר החשוב לזכור הוא שלא מספיק "לחשוב" על הקשר, אלא צריך "לראות" אותו.

כשיש לנו מילת מפתח להציע לך, אתה תראה אותה על המסך יחד עם משפט המציע את התמונה. מצטערים, אך כמעט ואין תמונות על המסך, אתה תצטרך "לצייר" אותה בעצמך. בכל אופן, אנו סבורים שהציור יהיה ברור יותר בדמיונך מאשר ציור של כל צייר שנוכל למצוא.

אם תרצה, תוכל לשתף לומדי אנגלית נוספים בארץ במילות-המפתח המקוריות שלך. על-מנת להראות לך שאנו מאמינים ביצירתיות שלך, אנו נצרף את מילות-המפתח שלך במהדורה הבאה של E4S. הדיל הוא כזה: אם יש לך רעיון למילת-מפתח מילה אנגלית שלא נכללה כבר, או אם אתה מניח שיש לך מילת-מפתח טובה יותר, שלח אותה אלינו בדואר או בדוא"ל. אם היא ראויה להיכלל במהדורה הבאה של E4S אנו נשלח לך עותק חינם של התוכנה שלנו. זו תהיה מתנה נהדרת לחבר או קרוב משפחה שנאבק עם האנגלית. מצטערים, רק עותק אחד ללקוח. אחרי שתזכה בעותק חינם, אם תשלח לנו מילות-מפתח שימושיות נוספות, נצרף את שמך ברשימת תורמי מילות-המפתח בסוף חוברת זו. ליד שמך נכתוב את מספר מילות-מפתח שתרמת, וכך תוכל להתפרסם!

אלו הסוגים של עזרי-הזיכרון שנוכל לתת לך. עשה שימוש בהם עכשיו ותראה שבשלב הבא, התרגול יהיה קל הרבה יותר.

בכדי להכיר את המילים בצורה טובה, אנו ממליצים שתעבור על כל המילים ברשימה לפחות פעמיים או שלוש. ואז תהיה מוכן להתחיל עם הלימוד עצמו, שנעשה ברמת ההקשר. לחץ על הכפתור שבתחתית המסך על מנת לחזור לתפריט הקודם.

אנו מציעים לך את דרך הלימוד הבאה: ראשית עבור על רשימת המילים אחת אחרי השנייה, השתמש במצב "מבט יחידני". אם המילה חדשה לך, השתמש בעזרי הזיכרון, ודא שאתה באמת "רואה" את התמונה. לאחר מכן עבור עליה פעם נוספת, כאשר אתה רואה ושומע את המילה באנגלית, השתמש בעזרי הזיכרון על מנת להיזכר במשמעות המילה האנגלית. אתה תגלה כעת שאתה יודע את כל או את רוב המילים. אם אתה עדיין לא יודע את המילים היטב, חזור על התהליך כפי הצורך עד, שאתה מרגיש טוב איתם .

כאשר אתה מרגיש שאתה מוכן לחץ על מקש "עבור לתפריט רמה/שיעור".

שלב השני – תרגול

כעת לחץ על הכפתור עליו כתוב "לימוד". 
עליך להחליט עכשיו אם ברצונך להשתמש בדרך הקלה או בדרך הרגילה. הדרך הקלה תלמד אותך אוצר מילים בלבד. הדרך הרגילה תלמד אותך אוצר מילים וגם דיקדוק אנגלי.
E4B תשאל אותך כעת כיצד ברצונך לעבוד – האם תרצה ללמוד אך ורק אוצר מילים, או שמא תרצה ללמוד גם דקדוק.

אנו ממליצים בחום שתבחר את "הדרך הרגילה" (גם דקדוק), בהמשך החוברת אנו נניח שאתה לומד ב"דרך הרגילה".

 מומחים בלימוד שפות אומרים שבכדי לרכוש את המילים עליך להשתמש בהם. אם כן, בשלב זה אתה תשתמש במילים על מנת למלא את החסר בסיפור. אולם, אנו משתמשים גם בעינינו בכדי ללמוד את המילים, ולכן תמונות רבות ישמשו אותנו בכדי להחיות את הסיפור.

לאחר שבחרת את האפשרות הרצויה, הסיפור יופיע על המסך. בפינה השמאלית אתה תראה את התמונה הראשונה. האם זה קטן מדי בכדי לראות בבירור ? אל דאגה, הקלק על התמונה בשביל להגדיל אותה. הקלק שוב והתמונה תחזור לגודל הקודם.

בחלק העליון של המסך מופיעות המילים החדשות שתלמד בשיעור.
בראש המסך תוכלו לראות את כל 30 המילים שהכרת בשלב הקודם. שים לב לכך שכל המילים מופיעות בצורתן הבסיסית. הסיומת הדקדוקית שלהן תבוא מאוחר יותר. בתחתית המסך תוכל לראות סיפור שבתוכו מקומות בהן חסרות מילים. עליך יהיה מוטל להשלים את המילים החסרות בסיפור. בשלב ראשון המקום הראשון שבו חסרה מילה יהבהב.  עליך להזיז כעת את הסמן לראש המסך ולהקליק על המילה שאתה חושב שמתאימה להשלמת המקום החסר בסיפור. אם צדקת, יופיע חלון קטן ובתוכו המילה שאותה בחרת. אם טעית, BE תודיע לך על הטעות ותיתן לך עוד הזדמנות. תוכל להמשיך ולנסות עד שתמצא מהי המילה החסרה.

מילות הרקע. לעיתים תגלה שאינך יודע פירושן של כמה מהמילים המופיעות בסיפור.  על מנת לעזור לך במקרה שכזה, כל מילות הרקע מתורגמות למענך. על מנת לראות את התרגום, עליך רק להציב את הסמן על המילה שאותה ברצונך להבין. ואז להקליק עם הכפתור הימיני של העכבר על המילה על מנת לראות את התרגום בעברית. שים לב, לעיתים למילים באנגלית יותר ממשמעות אחת. ההסבר שתקבל יכיל תמיד את המשמעות כפי שמשתמע מן הטקסט שאותו אתה קורא באותו רגע. בכל אופן, לעיתים קרובות כללנו גם את המשמעויות הנוספות שיש לאותה מילה. משמעויות שחשבנו שיהיה נכון שתדע אותן, ושיתכן ותפגש איתן בהזדמנויות אחרות.

דילוג. אם נתקעת ואינך מוצא מה המילה המתאימה בכדי להשלים את החסר, תוכל לדלג ולמלא את החסר במקום אחר בסיפור. עליך רק להקליק על המקום שאליו ברצונך לדלג, והמקום בו חסרה מילה יתחיל להבהב. מאוחר יותר תוכל לחזור לאותה מקום עליו דילגת.

ראה את פירוש המילים. אם אינך זוכר את פירוש המילים, הקלק על המילה שבראש המסך בעזרת המקש הימני בעכבר וכך תוכל לראות מה משמעות המילה. כמו כן תוכל גם לשמוע את המילה. ולדעת כיצד להגות אותה בעזרת אותיות עבריות מנוקדות.  

אם ברצונך לראות את התרגום של כל המילים שנלמדים בשיעור זה בבת אחת, לחץ על הכפתור המסומן ב"תרגום"  בצד שמאל של המסך. תוכל לבחור האם סדר המילים יהיה לפי ה-"אלף-בית” או לפי ה-ABC. מהרשימה הזאת תוכל גם לשמוע את המילים, אם תרצה.

עריכת המילה.  אם אמנם בחרת במילה הנכונה, היא תופיע בתוך "חלון" קטן שיופיע על המסך. כאשר המילה שבחרת תופיע בחלון קטן, E4B מצפה ממך לשנות את המילה לפי הצורך, על מנת שתתאים לטקסט. אולם איזה סוג של שינוי נדרש ? כפי שידוע לך, רוב השינויים הדקדוקיים באנגלית הם בסוף המילה. למרבה המזל, בתוכנה שלנו יש אך ורק שלושה שינויים אפשריים בסוף המילה שייתכן ותצטרך לשנות: S , ED ו- ING. אולם איזה מהם הוא המתאים ? תצטרך , כמובן, לראות את חוקי הדקדוק, E4B תראה לך אותם אם תרצה.

וזה עוד לא הכל.  לעיתים, הוספת סיומת למילה מצריכה כמה שינויים באיות המילה. ייתכן ותצטרך להכפיל את האות האחרונה או להסיר את האות E בסוף המילה. ולכן תצטרך גם את חוקי האיות. E4B מציעה לך גם את החוקים האלה.

לעיתים תצטרך לשנות את כל צורת המילה. באנגלית קיימים שמות עצם ופעלים יוצאי דופן,.כגון: foot-feet (רגל-רגלים) וכן speak-spoke (מדבר-דיבר) . בעת הצורך,  E4B תיתן לך את הרשימה של המילים הללו.

לפעמים עליך להשלים מילה שעומדת בראש המשפט, ולכן יש לכתוב את האות הראשונה שלה בCapital Letter- (אות גדולה).
אם אין צורך לשנות את המילה, הקלק עליה או לחץ על Enter והמילה תיכנס אל תוך הטקסט.כל הכבוד!
קבלת עזרה. אם המילה זקוקה לשיפוץ שנה את מה שנדרש בעזרת לוח המקשים. ולחץ עליה. אם המילה אינה נכנסת לתוך הטקסט, כנראה שדרושה לך קצת עזרה. לחץ על "עזרה" (help) ובפניך תופיע רשימה של סוגי עזרה: חוקי דקדוק, חוקי כתיב, צורות יוצאות דופן של פעלים ושמות עצם. בחר את העזרה שאתה מניח שאתה זקוק לה. תוכל לנווט בתוך הרשימה על ידי כך שתאמר ל-E4B האם המילה היא שם עצם, תואר השם או פועל. לאחר שקראת את הכלל הרצוי לחץ על חזור (Return) . ואז שנה את המילה כפי שנדרש לפי החוק שנדרש, כפי שקראת בעזרה, ואז לחץ עליה.

כיצד תדע היכן נמצאת העזרה הדרושה לך?

                1. היעזר תחילה בכללי הדקדוק, ונסה לשנות את המילה  
                    לפי הכללים המופיעים שם.
                2. אם עזרה זו לא הועילה לך, והמחשב לא קיבל את המילה,
                    עיין בכללי הכתיב.
                3. אם גם שם לא מצאת עזרה, חפש אותה במסך החריגים.

               נסה למצוא את הסיומת המתאימה בשיטה של ניסוי וטעייה,
               עד שתגיע לצורה הנכונה.
               אל תמהר לבקש את עזרת המחשב, המשך לחפש ואל תוותר.

אם אתה עדיין תקוע, אל דאגה ! תמיד תוכל ללחוץ על כפתור "תקוע" (Stuck) ואז E4B תציע לתת לך את התשובה הנכונה. לעולם לא תגיע אל לשלב שממנו לא תוכל להתקדם.

ניקוד. בודאי שמת לב שלכל תשובה נכונה, מופיע מספר בחלון הניקוד. אתה מקבל מספר מסוים של נקודות לכל תשובה שענית עליה נכונה. ניקוד מלא ללא טעויות ייתן לך ניקוד של 100. את מקבל את רוב הניקוד (70 מתוך 100) על מציאת המילה הנכונה מתוך מאגר המילים. באופן טבעי הניקוד יהיה גדול בהתחלה, כאשר הפתרון קשה יותר משום שיש צורך לבחור את המילה הנכונה מתוך מאגר מילים גדול יותר. כך הניקוד ילך ויפחת עד שלא תקבל אף נקודה עבור בחירת המילה האחרונה, משום שלא תישאר בחירה שתצטרך לעשות, כך שהמקסימום עבורה יהיה 30 מתוך 100. לכל טעות שתעשה, תאבד חלק מן הניקוד, לא הרבה אלא רק בשביל לעודד אותך לחשוב לפני שאתה נוגע במקלדת. 

כאשר השלמת את האימון וכל המילים החסרות נמצאות כעת במקומן לחץ על "חזור לתפריט שיעור". כעת אתה מוכן לשלב החזרה.

שיטת הניקוד: לאחר ביצוע התרגיל, תקבל ציון לפי העיקרון הבא:

א) דרך קלה: הניקוד שלך על כל תשובה נכונה הינו יחסי לקושי. כלומר, אתה תקבל יותר נקודות בהתחלה, כאשר ישנן יותר מילים להתאים, מאשר לקראת הסוף, כאשר ישנן פחות מילים. עבור המילה האחרונה, כאשר אין יותר בחירה, לא תקבל ניקוד כלל. אם תישגה, תיענש: אתה תקבל פחות נקודות כאשר תמצא סוף-סוף את התשובה הנכונה. מובן, אם תבצע את התרגיל ללא שגיאות תקבל ציון 100.

ב) דרך רגילה: העקרון הינו דומה, אך כעת עומדת בפניך משימה נוספת - עליך להוסיף את הסיומות הנכונות בסוף המילה. הנה כך זה עובד:
אתה תקבל 70 נקודות לכל היותר עבור מציאת המילים הנכונות. כמו בדרך הקלה, הדבר יהיה יחסי לקושי: אתה תקבל יותר נקודות בזמן שיש יותר מילים לבחור מהן. לאחר מכן תקבל 30 נקודות מתוך 100 עבור מציאת הסיומת המתאימה. כלומר ,נקודה עבור כל מילה מתוך 30 המילים. אך עבור כל שגיאה בשלב זה, תענש בהורדת 0.1 של נקודה, כך שאם שגיתה 10 פעמים, לא תקבל ניקוד כלל עבור מציאת הסיומות - הדבר אמור גם לגבי בקשת עזרה.

שמירת העבודה. אם אתה רוצה להפסיק את עבודתך ליד המחשב, או אם  אתה נאלץ להפסיק את העבודה, אבל טרם סיימת את כל התרגיל, הקש על הכפתור בצד השמאלי של המסך "שמור". כל העבודה שעשית עד אותו שלב תישמר בזיכרון של המחשב, גם אם תכבה אותו. כאשר תרצה להמשיך את העבודה בתרגיל זה, תוכל להתחיל מאותו שלב שבו הפסקת.

עצה חשובה! לאחר התרגול כדאי מאוד לחזור על השיעור ולכתוב אותו במחברת. כך, תוכל לראות פעם נוספת את המילים, כפי שהן מופיעות במשפטים. חזרה כזאת תעזור לך לזכור את המילים החדשות ובעתיד תוכל להשתמש בהן בצורה נכונה.

אתה יכול להעתיק את השיעור ממסך המחשב, או לכבות את המחשב ולכתוב את הסיפור כשהתשובות עדיין "טריות" בזיכרונך. התחל מחברת חדשה, מיוחדת לתכנית E4B.

כאשר תצא מן התירגול, אתה תחזור לתפריט הלימוד.

שלב השלישי – חזרה

ממסך "תפריט שיעור"., בחר חזרה.
אתה נמצא כעת בשלב ה"חזרה". השלב הזה יבדוק שאכן למדת את 30 המילים בשיעור זה.

כאשר תבחר בשלב 3 תקבל בוחן "אמריקאי" ובו 30 שאלות באנגלית או בעברית. תצטרך לבחור את התרגום העברי הנכון למילה שכתובה באנגלית, או לבחור את התרגום האנגלי הנכון למילה בעברית. ענה על כל השאלות.

בסיום המבחן תוכל לשמור את הציון שלך.

אם הציון שתקבל על הבוחן לא יהיה 100, המחשב יציע לך לעשות מבחן חוזר, באחת משתי הדרכים האלה: (1) מבחן שלם, (2) מבחן המורכב רק מהשאלות שטעית בהן.

סיכום הניקוד

מ"תפריט שיעור". בחר "ראה את הניקוד שלך". כעת תופיע על המסך טבלה ויהיו בה תוצאות הניקוד שלך. תוכל לראות את הנקודות שצברת בתרגילים שעשית עד כה (בתנאי ששמרת על הניקוד). אפשר להדפיס את הטבלה במדפסת. השתמש באפשרות זאת כדי שתוכל לבחון את התקדמותך. כמו כן ניתן לראות את הניקוד ממסך "תפריט שיעור" ליד כל שעור שלמדת יופיע ניקוד.

ב ה צ ל ח ה!

  אם במהלך עבודתך בתכנית תיתקל בבעיה כלשהי, או אם משהו לא יפעל
  כהלכה, התקשר עם  "מטבח מילים", טלפון 02-5023617, 
  רח' מלכי ישראל 16, ירושלים   
  ונשתדל לעזור לך להתגבר על הבעיה.  דוא"ל:  info@english4students.com